rejauldu/bengali-wikipedia huggingface dataset:
থাম্ব|এম আর কায়ানী মুহাম্মদ রোস্তম কায়ানী (১৮ অক্টোবর ১৯০২ -১৫ নভেম্বর ১৯৬২) বিচারপতি এম.আর. কায়ানী নামেই বেশি পরিচিত ছিলেন। পাকিস্তানের অন্যমত আইনজ্ঞ, প্রধান বিচারপতি (১৯৫৮ -১৯৬২)। জেনারেল আইয়ূব খানের স্বৈরাচারতন্ত্রের বিরুদ্ধে সাহসী অবস্থান নেয়ার জন্য বিচারপতি কায়ানী স্মরণীয় হয়ে আছেন।The whole truth By Hafizur Rahman   জন্ম ও শিক্ষাজীবন  মুহাম্মদ রোস্তম কায়ানী ১৮ অক্টোবর ১৯০২ কোহাতের শাহপুর গ্রামের খানবাহাদুর আবদুল সামাদ কায়ানীর ঘরে জন্ম গ্রহণ করেন। তিনি কোহাট ইসলামিয়া হাই স্কুল থেকে মেট্রিকুলেশন এবং এডওয়ার্ড কলেজ, পেশোয়ার থেকে এফ. এ. পাস করেন। কায়ানী সরকারি কলেজ, লাহোর থেকে ইংরেজি সাহিত্যে মাস্টার্স ডিগ্রি অর্জন করেন।   কর্মজীবন  মুহাম্মদ রোস্তম কায়ানী একজন সিভিল সার্ভেন্ট হিসাবে কর্মজীবন শুরু করেন। দীর্ঘ আট বছর নির্বাহী বিভাগে কাজ করার পরে ১৯৩৮ সালে বিচার বিভাগে আত্মীকরণ হন। তিনি ১৯৪৯ সালে তিনি পাঞ্জাব হাইকোর্ট এর বিচারপতি নিযুক্ত হন এবং ১৯৫৮ সালে পশ্চিম পাকিস্তানের প্রধানবিচারপতি হন। ১৯৫৬ কায়ানী সিএসপি এ্যাসোসিয়েশন পশ্চিম পাকিস্তান শাখার সভাপতি নির্বচিত হন। এর মাধ্যমে তিনি পাকিস্তান সিভিল সার্ভিসের মর্যাদা পুনজাগরিত করেন। কায়ানী বিখ্যাত পাঞ্জাব ডির্স্টাবেন্স কোর্ট অব ইনকোয়ারীর সদস্য ছিলেন।  বিচারক এবং প্রধান বিচারপতি হিসেবে বিভিন্ন অনুষ্ঠানে প্রদত্ত তার বক্তৃতা প্রচার মাধ্যমে গুরুত্বের সাথে স্থান পেত। তার মাঝে দুর্লভ মেধা, রসবোধ, সাহস এবং সততার সমাবেশ ঘটেছিল। সরস তীর্যক মন্তব্য করা তার চারিত্রিক বৈশিষ্ট্য ছিল - যা থেকে খোদ রাষ্ট্রপতিও রেহাই পেতেন না। অক্টোবর, ১৯৬২ সালে বিচারপতি কায়ানী অবসর গ্রহণ করেন। তিনি সামরিক সরকারের প্রকাশ্য সমালোচনা করতেন বিধায় পাকিস্তান সুপ্রীম কোর্টের বিচারপতি বিবেচিত হন নাই। লাহোরের নাগরিকগণ তার সম্মানে বিদায় সম্বর্ধনার আয়োজন করেন, যেখানে তাকে “পাকিস্থানের কন্ঠস্বর” উপাধিতে ভূষিত করেন। উত্তরে বিচারপতি কায়ানী বলেন এ উপাধি তার কাছে “নিশানে পাকিস্তানে”র চাইতে প্রিয়। এরপর তিনি বলেন যে, গুমোট অন্ধকার এই যুগে সরস বক্তৃতার মাধ্যমে তিনি মানুষের নৈতিকতার মান উন্নত করতে সচেস্ট আছেন। তার উল্লেখযোগ্য মন্তব্য হল:   রচনাবলী  বিচারপতি কায়ানী জীবনের শেষ চার বছরে দেশের সবচাইতে জনপ্রিয় বক্তায় পরিণত হন। এই বক্তৃতাগুলো পরে বই আকারে কয়েকটি খণ্ডে প্রকাশ করা হয়। এগুলো হলো : দ্য হোল ট্রুথ, নট দ্য হোল ট্রুথ, হাফ ট্রুথ, অ্যা জাজ মাই লাফ এবং আফকার-ই-পেরেশান ইত্যাদি।   মৃত্যু  নভেম্বর ১৯৬২, ঢাকা, চট্টগ্রাম, রাজশাহী বার এসোসিয়েশন এর আমন্ত্রণে পূর্ব পাকিস্তান সফরে আসেন। ১৫ নভেম্বর ১৯৬২ তিনি চট্টগ্রাম সার্কিট হাউজে শেষ নিঃশ্বাস ত্যাগ করেন। পরদিন পাকিস্তান ইন্টারন্যাশনাল এয়ার লাইন্স এর একটি বোয়িং বিমানে করে তার মরদেহ করাচী নিয়ে যাওয়া হয়। তাকে নিজ গ্রাম শাহপুর পারিবারিক গোরস্থানে সমাহিত করা হয়।dawn.com   তথ্যসূত্র   বিষয়শ্রেণী:১৯৬২-এ মৃত্যু বিষয়শ্রেণী:১৯০২-এ জন্ম বিষয়শ্রেণী:পাকিস্তানি বিচারক বিষয়শ্রেণী:পশতু ব্যক্তি বিষয়শ্রেণী:সরকারি কলেজ বিশ্ববিদ্যালয়, লাহোরের প্রাক্তন শিক্ষার্থী
ন্যি-মা-'বুম () (১১৫৮-১২১৩) র্ন্যিং-মা ধর্মসম্প্রদায়ের বি-মা-স্ন্যিং-থিগ বিষয়ক পণ্ডিত ছিলেন।  সংক্ষিপ্ত জীবনী ন্যি-মা-'বুম র্ন্যিং-মা ধর্মসম্প্রদায়ের বি-মা-স্ন্যিং-থিগ বিষয়ক পণ্ডিত ঝাং-স্তোন-ব্ক্রা-শিস-র্দো-র্জের পুত্র ছিলেন। তার মাতার নাম ছিল র্গ্যাল-মো-দ্ব্যাং ()। এগারো বছর বয়স পর্যন্ত তিনি তার পিতার নিকট বি-মা-স্ন্যিং-থিগ তত্ত্ব সম্বন্ধে শিক্ষা গ্রহণ করেন এবং এই তত্ত্বের ওপর ত্শিগ-দোন-ছেন-মো () নামক একটি টিকাভাষ্য রচনা করেন। ১১৬৭ খ্রিষ্টাব্দে পিতার মৃত্যুর পর তিনি সা-স্ক্যা ধর্মসম্প্রদায়ের পঞ্চম সা-স্ক্যা-খ্রি-'দ্জিন গ্রাগ্স-পা-র্গ্যাল-ম্ত্শানের নিকট শিক্ষালাভ করেন। পরবর্তীকালে তিনি র্ঙ্গোগ-র্দো-র্জে-সেং-গে  () নামক ভিক্ষুর নিকট মাল-লো-ত্সা-বা-ব্লো-গ্রোস-গ্রাগ্স-পা দ্বারা প্রচারিত চক্রসম্বর তন্ত্র এবং হেবজ্র তন্ত্রের ওপর নির্ভরশীল মার্গফল তত্ত্ব সম্বন্ধে অধ্যয়ন করেন। ত্রিশ বছর বয়সে তিনি খা-রাগ-দ্বোন-'ব্রুগ-গি-স্ক্যি-স্তোন () নামক এক ভিক্ষুর নিকট অধ্যয়ন করেন।  তথ্যসূত্র  আরো পড়ুন  Nyoshul Khenpo. 2005. A Marvelous Garland of Rare Gems. Richard Barron, trans. Junction City, California: Padma Publication, pp. 88–89. Roerich, George, trans. 1996. The Blue Annals. 2nd ed. Delhi: Motilal Banarsidas, pp. 194..  বিষয়শ্রেণী:ন্যিংমা বিষয়শ্রেণী:১১৫৮-এ জন্ম বিষয়শ্রেণী:১২১৩-এ মৃত্যু
স্যার জোনাথন পল ইভ () কেবিই, অনএফআরইং, আরডিআই (জন্ম ফেব্রুয়ারি ১৭, ১৯৬৭) একজন ইংরেজ ইন্ডাস্ট্রিয়াল ডিজাইনার, যিনি বর্তমানে অ্যাপল ইংকের প্রধান ডিজাইন অফিসার এবং লন্ডনস্থ রয়্যাল কলেজ অব আর্টের চ্যান্সেলর।   তথ্যসূত্র   বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী বিষয়শ্রেণী:ব্রিটিশ শিল্প নকশাকার বিষয়শ্রেণী:পণ্য নকশাকার বিষয়শ্রেণী:ইংরেজ স্থপতি বিষয়শ্রেণী:মার্কিন যুক্তরাষ্ট্রে ইংরেজ প্রবাসী
এটি বাংলাদেশের চিনি কলের তালিকা; যেখানে বাংলাদেশের সকল চিনি উৎপাদনকারী এবং পরিশোধনকারী প্রতিষ্ঠানগুলোর সংক্ষিপ্ত বিবরণ দেয়া হয়েছে। ২০২২ সালে দেশের তিনটি চিনি কল বিদেশি প্রতিষ্ঠানকে তুলে দেওয়ার আলোচনা হচ্ছিল।   সরকারি ব্যবস্থাপনায় পরিচালিত প্রতিষ্ঠান   ক্রমিক নং চিনি কলের নাম অবস্থান প্রতিষ্ঠাকাল উৎপাদন(মেট্রিক টন-এ) ওয়েব সাইট ১. কুষ্টিয়া চিনি কল লিমিটেড সদর, কুষ্টিয়া ১৯৬১ দৈনিক: বার্ষিক:   ২. কেরু এ্যান্ড কোম্পানি বাংলাদেশ লিমিটেড দর্শনা, চুয়াডাঙ্গা ১৯৩৮ দৈনিক: বার্ষিক:  www.carewcobd.com ৩. জয়পুরহাট চিনি কল লিমিটেড সদর, জয়পুরহাট ১৯৬০ দৈনিক: বার্ষিক:   ৪. জিল বাংলা চিনি কল লিমিটেড দেওয়ানগঞ্জ, জামালপুর ১৯৫৭ দৈনিক: বার্ষিক:   ৫. ঠাকুরগাঁও চিনি কল লিমিটেড সদর, ঠাকুরগাঁও ১৯৫৬ দৈনিক: বার্ষিক:   ৬. নর্থ বেঙ্গল চিনি কল লিমিটেড লালপুর, নাটোর ১৯৩৩ দৈনিক: বার্ষিক:   ৭. নাটোর চিনি কল লিমিটেড সদর, নাটোর ১৯৮২ দৈনিক: বার্ষিক:   ৮. পঞ্চগড় চিনি কল লিমিটেড সদর, পঞ্চগড় ১৯৬৫ দৈনিক: বার্ষিক:   ৯. পাবনা চিনি কল লিমিটেড ঈশ্বরদী, পাবনা ১৯৯২ দৈনিক: বার্ষিক:   ১০. ফরিদপুর চিনি কল লিমিটেড মধুখালী, ফরিদপুর ১৯৭৪ দৈনিক: বার্ষিক:   ১১. মোবারকগঞ্জ চিনি কল লিমিটেড কালীগঞ্জ, ঝিনাইদহ ১৯৬৫ দৈনিক: বার্ষিক:   ১২. রংপুর চিনি কল লিমিটেড মহিমাগঞ্জ, গাইবান্ধা ১৯৫৪ দৈনিক: বার্ষিক:   ১৩. রাজশাহী চিনি কল লিমিটেড হরিয়ান, রাজশাহী ১৯৬২ দৈনিক: বার্ষিক:   ১৪. শ্যামপুর চিনি কল লিমিটেড বদরগঞ্জ, রংপুর ১৯৬৫ দৈনিক: বার্ষিক:   ১৫. সেতাবগঞ্জ চিনি কল লিমিটেড সেতাবগঞ্জ, দিনাজপুর ১৯৩৩ দৈনিক: বার্ষিক:     বে-সরকারি ব্যবস্থাপনায় পরিচালিত প্রতিষ্ঠান  লোকসানী সরকারি প্রতিষ্ঠানসমূহ প্রাইভেটাইজেশন-এর আওতায় ২ টি সরকারি চিনি কল 'বেসরকারি-ব্যবস্থাপনা'য় হস্তান্তর করা হয়েছে; এগুলো হলো:   ক্রমিক নং চিনি কলের নাম অবস্থান প্রতিষ্ঠাকাল উৎপাদন(মেট্রিক টন-এ) ওয়েব সাইট ১. দেশবন্ধু চিনি কল লিমিটেড পলাশ, নরসিংদী ১৯৩২বেসরকারিকরণ: ২০০২ দৈনিক: ৫০০বার্ষিক: ১,৫০,০০০  dbg.com.bd ২. কালিয়াচাপড়া চিনি কল লিমিটেড পাকুন্দিয়া, কিশোরগঞ্জ ১৯৬৫বেসরকারিকরণ: ২০০৪ দৈনিক: বার্ষিক:  nitolniloy.com.bd   চিনি পরিশোধনকারী প্রতিষ্ঠান  চিনি উৎপাদনকারী প্রতিষ্ঠান ব্যতীতও বাংলাদেশে ৭ টি চিনি পরিশোধনকারী প্রতিষ্ঠান রয়েছে, যারা বিদেশ থেকে অপরিশোধিত চিনি (র' সুগার)আমদানী করে তা পরিশোধনের মাধ্যমে বাজারজাত করে থাকে; তবে এদের মধ্যে, দেশবন্ধু চিনি কল লিমিটেড চিনি পরিশোধনের মাধ্যমে বাজারজাত করার পাশাপাশি চিনি উৎপাদনও করে থাকে। চিনি পরিশোধন করে বাজারজাতকারী অবশিষ্ট প্রতিষ্ঠানগুলো হলো:   ক্রমিকনং চিনি কলের নাম অবস্থান স্থাপিত উৎপাদন(মেট্রিক টন-এ) ওয়েব সাইট ১. আবদুল মোনেম সুগার রিফাইনারি লিমিটেড সোনারগাঁও, নারায়ণগঞ্জ ২০০৬ দৈনিক: ১,০০০বার্ষিক: ৩,০০,০০০ amlbd.com  ২. ইউনাইটেড সুগার মিলস লিমিটেড সোনারগাঁও, নারায়ণগঞ্জ ২০০৫ দৈনিক: ২,৫০০বার্ষিক: ৭,৫০,০০০ mg_usml  ৩. এস আলম রিফাইন্ড সুগার ইন্ডাস্ট্রিজ লিমিটেড কর্ণফুলী, চট্টগ্রাম ২০০৪ দৈনিক: ২,৮০০বার্ষিক: ৮,৪০,০০০ sala_rsil ৪. পারটেক্স সুগার মিলস লিমিটেড রূপগঞ্জ, নারায়ণগঞ্জ ২০০৪ দৈনিক: ১,৫০০বার্ষিক: ৪,৫০,০০০ pg_sugar  ৫. সিটি সুগার ইন্ডাস্ট্রিজ লিমিটেড রূপসী, নারায়ণগঞ্জ ২০১১ দৈনিক: ৫,০০০বার্ষিক: ১৫,০০,০০০  cg_sugar   আরও দেখুন   বাংলাদেশের শিল্প;  বাংলাদেশের চিনি শিল্প;  বাংলাদেশ চিনি ও খাদ্য শিল্প করপোরেশন।   তথ্যসূত্র    বহিঃসংযোগ   বাংলাদেশের চিনি কলগুলোর নাম ও যোগাযোগের ঠিকানা।  বিষয়শ্রেণী:বাংলাদেশের কোম্পানি বিষয়শ্রেণী:বাংলাদেশের কোম্পানির তালিকা
thumb|লাভ বিগিনস পোস্টার লাভ বিগিনস হচ্ছে "লাভ কামস সফটলি" সিরিজের প্রথম পর্ব। এর প্রিমিয়ার হয় ১৭ সেপ্টেম্বর ২০১১ সালে যুক্তরাষ্ট্রে।   প্রিমিয়ারটি দেখানো হয় দি হলমার্ক চ্যানেলে।   বই থেকে পার্থক্য  যদিও এই ছবিটি কোন বইয়ের উপর ভিত্তি করে করা হয়নি, তবুও ক্লার্ক এবং অ্যালেনের গল্পটি "লাভ কামস সফটলি" বইয়ে উল্লেখ করা গল্পটির চেয়ে ভিন্ন।   সারাংশ  ক্যালিফোর্নিয়াতে গোল্ড রাশে যাওয়ার পথে দুইজন কাউবয় মারামারি করার সময় একটি রেস্টুরেন্ট ক্ষতিগ্রস্ত করার জন্য তাদেরকে গ্রেফতার করা হয়। এদের মধ্যে একজন পালিয়ে যায়। কিন্তু ক্লার্ক ডেভিস সেখানে থেকে যায়। সে সেখানে থেকে অ্যালেন এবং ক্যাসি বার্লোর খামারবাড়িটি পরিচর্যা করে সে তার ঋণ শোধ করার জন্য সেখানে থেকে যায়। এরই মধ্যে, ক্লার্ক এবং অ্যালেন একে অপরের প্রেমে পরে। কিন্তু ক্লার্ক কি তার পশ্চিমে থাকা পরিবার এবং বাড়ির কথা ভেবে ধনী হওয়ার চিন্তা করবে না?   অভিনেতা   ওয়েস ব্রাউন চরিত্রে ক্লার্ক ডেভিস  জুলি মুন্ড চরিত্রে এলেন বার্লো  ন্যান্সি ম্যাকন চরিত্রে মিলি  জেরে বার্নস চরিত্রে শেরিফ হল্ডেন  অবীগল ম্যাভিটি চরিত্রে ক্যাসি বার্লো  স্টেফানি ব্রাস চরিত্রে রোজ  টম চরিত্রে ড্যানিয়েল ডেভিড   তথ্যসূত্র    বহিঃসংযোগ     বিষয়শ্রেণী:মার্কিন চলচ্চিত্র বিষয়শ্রেণী:২০১১-এর চলচ্চিত্র বিষয়শ্রেণী:ইংরেজি ভাষার চলচ্চিত্র
পাসকোয়ালিনো সেত্তেবেললেৎজে ১৯৭৫ সালে মুক্তিপ্রাপ্ত একটি ইতালীয় ভাষার চলচ্চিত্র। লিনা ভার্টমুলার ছবিটি পরিচালনা করেছেন। ছবির শ্রেষ্ঠাংশে রয়েছেন জানকার্লো জাননিনি, ফার্নান্দো রে ও শার্লি স্টোলার।  ভার্টমুলার ছবিটির চিত্রনাট্যও লিখেছেন। এটি একজন ইতালীয় সাধারণ দ্বিতীয় বিশ্বযুদ্ধের সময় সে সেনাবাহিনী ত্যাগ করে। তারপর জার্মানরা তাকে ধরে নিয়ে কারাশিবিরে পাঠিয়ে দেয়। তার পরিবারে সাতজন অনাকর্ষণীয় বোনের কাহিনী, দুর্ঘটনাবশত এক বোনের প্রেমিককে হত্যা করা, পাগলখানায় বন্দিত্ববরণ এবং সেখানে এক নারীকে ধর্ষণ ও বন্দিত্ব এড়াতে সৈন্য হিসেবে যোগদান করা- এগুলো এ ছবিতে ফুটে ওঠেছে।  লিনা ভার্টমুলার প্রথম নারী হিসেবে এ ছবির জন্য সেরা পরিচালক বিভাগে অস্কার পুরস্কারের মনোনয়ন লাভ করেন। ১৯৯৩ সালের পূর্বে আর কেউ এ কৃতিত্ব অর্জন করেননি। নিউজিল্যান্ডের চলচ্চিত্রনির্মাতা জেন ক্যাম্পিয়ন দ্য পিয়ানো চলচ্চিত্রের জন্য মনোনয়ন লাভ করেন। চলচ্চিত্রটি আরো তিনটি বিভাগে মনোনয়ন অর্জন করে, যেগুলোর মধ্যে রয়েছে সেরা বিদেশি চলচ্চিত্র বিভাগ। উক্ত বিভাগে এটি গোল্ডেন গ্লোব পুরস্কারের জন্যও মনোনয়ন পায়।  ভার্টমুলারের স্বামী এনরিকো জব ছবির নকশা তৈরির দায়িত্বে নিয়োজিত ছিলেন।  কাহিনীসংক্ষেপ  ছবির প্রধান চরিত্র পাসকোয়ালিনো নেপলস শহরে বসবাস করে।  দ্বিতীয় বিশ্বযুদ্ধ চলাকালে ফ্যাসিবাদী ইতালিতে ছোটখাটো গুন্ডা হিসেবে সে জীবিকা নির্বাহ করে।  পরিবারের সম্মান বাঁচাতে সে একজন বেশ্যাব্যবসায়ীকে হত্যা করে, যে তার বোনকে পতিতাবৃত্তি বরণ করতে প্ররোচিত করেছিল। উক্ত ব্যবসায়ীর দেহ লুকিয়ে ফেলার উদ্দেশ্যে সে এটিকে কেটে কয়েক টুকরো করে স্যুটকেসের ভিতর পুরে রাখে। কিন্তু পুলিশ তাকে ধরে ফেলে। এর ফলে তার শাস্তি হয় এবং সে কারান্তরিত হয়।  পাসকোয়ালিনো নিজেকে সফলভাবে মানসিক রোগীদের ওয়ার্ডে স্থানান্তরিত করে।   কিন্তু জেল থেকে বের হওয়ার অদম্য ইচ্ছায় প্রণোদিত হয়ে সে ইতালীয় সেনাবাহিনীতে যোগ দেয়। কিন্তু সেনাবাহিনী ছেড়ে পাসকোয়ালিনো পলায়ন করলে তাকে জার্মানরা ধরে কনসেন্ট্রেশন ক্যাম্পে নিয়ে যায়।  বাঁচার জন্য পাসকোয়ালিনো ক্যাম্পের অধ্যক্ষ স্টোলার এর সঙ্গে শারীরিকভাবে মিলিত হয়। তার পরিকল্পনা সফল হলেও স্টোলার তাকে ব্যারাকে কাপো (এমন একজন বন্দি, যাকে অন্য বন্দিদের উপর নির্যাতনের দায়িত্ব দেওয়া হয়) হিসেবে নিয়োগ দেয়। একসময় তাকে বলা হয়, সে নিজে যদি বাঁচতে চায়, তাহলে তাকে ছয় জন ব্যক্তিকে মৃত্যুর জন্য নির্বাচিত করতে হবে। সে সেনাবাহিনীতে তার প্রাক্তন কমরেড ও স্পেনীয় নৈরাজ্যবাদীকে মৃত্যুর জন্য বাছাই করে।  যুদ্ধের শেষে নেপলস ফিরে পাসকোয়ালিনো দেখতে পায়, তার বোন, বাগদত্তা এমনকি মা-ও বেশ্যাবৃত্তি করে জীবিকা নির্বাহ করছে।  তথ্যসূত্র  বহিঃসংযোগ         বিষয়শ্রেণী:১৯৭৬-এর চলচ্চিত্র বিষয়শ্রেণী:ইতালীয় চলচ্চিত্র বিষয়শ্রেণী:ইতালীয় ভাষার চলচ্চিত্র বিষয়শ্রেণী:দ্বিতীয় বিশ্বযুদ্ধের চলচ্চিত্র বিষয়শ্রেণী:ইহুদি গণহত্যার চলচ্চিত্র বিষয়শ্রেণী:ইতালীয় হাস্যরসাত্মক নাট্য চলচ্চিত্র বিষয়শ্রেণী:১৯৭৫-এর চলচ্চিত্র বিষয়শ্রেণী:মনোরোগ হাসপাতালের পটভূমিতে চলচ্চিত্র
জাতীয় নিরাপত্তা উপদেষ্টা (NSA) হল জাতীয় নিরাপত্তা পরিষদ (NSC) এর মুখ্য অধিকর্তা, এবং জাতীয় ও আন্তর্জাতিক নিরাপত্তা বিষয়ে ভারতীয় প্রধানমন্ত্রীর মুখ্য উপদেষ্টা।   ইতিহাস  প্রধানমন্ত্রীর তৎকালীন প্রিন্সিপাল সেক্রেটারি ব্রজেশ মিশ্র ভারতের প্রথম জাতীয় নিরাপত্তা উপদেষ্টা হিসেবে নিযুক্ত হন। ১৯ নভেম্বর ১৯৯৮ সালে অটল বিহারী বাজপেয়ীর নেতৃত্বাধীন তৎকালীন সরকার এ পদ সৃষ্টি করেছিল। । ২০০৪ সালে সালে মনমোহন সিং এর নেতৃত্বে একটি নতুন সরকার গঠিত হয়। এই সরকার প্রাক্তন পররাষ্ট্র সচিব জে.এন দীক্ষিত কে জাতীয় নিরপাত্তা উপদেষ্টা করা হয়।   ২০০৫ সালে দীক্ষিতের মৃত্যুর পর আই.বি.এম.কে নারায়ণন পূর্ণকালীন জাতীয় নিরপাত্তা উপদেষ্টা হন  ২০১০ সালে প্রাক্তন পররাষ্ট্র সচিব শিবশঙ্কর মেনন তাঁর স্থলাভিষিক্ত হন। ২০১৪ সালে, মোদীর নেতৃত্বাধীন সরকার সাবেক গোয়েন্দা প্রধান অজিত দেভাল কে জাতীয় নিরপাত্তা উপদেষ্টা হিসেবে নিযুক্ত করে।   জাতীয় নিরাপত্তা উপদেষ্টাদের তালিকা   সংখ্যা নাম  চিত্র কার্যকাল Previous service cadre প্রধানমন্ত্রী ১  Brajesh Mishra 75px নভেম্বর ১৯৯৮  মে ২০০৪ ভারতীয় বিদেশ সেবা অটল বিহারী বাজপেয়ী ২ J N Dixit মে ২০০৪ জানুয়ারী ২০০৫ ভারতীয় বিদেশ সেবা মনমোহন সিংহ ৩ M K Narayanan 75px জানুয়ারী ২০০৫  জানুয়ারী ২০১০ ভারতীয় পুলিশ সেবা ৪  Shivshankar Menon 75px জানুয়ারী ২০১০ মে ২০১৪ ভারতীয় বিদেশ সেবা ৫  Ajit Kumar Doval 75px মে ২০১৪ দায়িত্বপ্রাপ্ত ভারতীয় পুলিশ সেবা নরেন্দ্র মোদী   আরো দেখুন   National Security Council   তথ্যসূত্র   বিষয়শ্রেণী:ভারত সরকার বিষয়শ্রেণী:ভারতীয় সরকারি কর্মকর্তা বিষয়শ্রেণী:১৯৯৯-এ ভারতে প্রতিষ্ঠিত
মোহাম্মদ জাহিদ (জন্ম ১১ এপ্রিল ১৯৬৬) একজন পাকিস্তানি সাবেক ক্রিকেটার । তিনি ১৯৮৫থেকে ২০০৫ সাল পর্যন্ত ঘরোয়া ক্রিকেট চলমান ছিল। পাকিস্তানের বেশ কয়েকটি ঘরোয়া দলের হয়ে ১৫০টি প্রথম-শ্রেণীর এবং ৯৭টি লিস্ট এ ম্যাচ খেলেছেন।     আরো দেখুন    পাকিস্তান অটোমোবাইলস কর্পোরেশন ক্রিকেটারদের তালিকা   তথ্যসূত্র    বহিঃসংযোগ     বিষয়শ্রেণী:পাকিস্তান অটোমোবাইলস কর্পোরেশনের ক্রিকেটার বিষয়শ্রেণী:মুলতানের ক্রিকেটার বিষয়শ্রেণী:বাহাওয়ালপুরের ক্রিকেটার বিষয়শ্রেণী:অ্যালাইড ব্যাংক লিমিটেডের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৬৬-এ জন্ম
মাগালি বেনেজাম একজন আর্জেন্টাইন সুন্দরী প্রতিযোগিতার বিজয়ী, যিনি মিস ইউনিভার্স আর্জেন্টিনা ২০২৪-এর মুকুট অর্জন করেন। তিনি ২০২৪ সালের নভেম্বর মাসে মিস ইউনিভার্স ২০২৪ প্রতিযোগিতায় মেক্সিকোতে তার দেশকে প্রতিনিধিত্ব করেছিলেন। আর্জেন্টিনার প্রতিনিধিত্বকারী হিসেবে, তিনি ফাইনালের রাতে শীর্ষ ১২-এ পৌঁছাতে সক্ষম হন। তার মিস ইউনিভার্স আর্জেন্টিনার শিরোপা ২ জানুয়ারি, ২০২৫ তারিখে মিস ইউনিভার্স সংগঠনের দ্বারা বাতিল করা হয়।   সুন্দরী প্রতিযোগিতা    মিস ইউনিভার্স আর্জেন্টিনা ২০২৪  বেনেজাম ২০২৪ সালের ২৫ মে, শনিবার, বুয়েনোস আয়ার্সের অডিটোরিও দে বেলগ্রানো-তে মিস ইউনিভার্স আর্জেন্টিনা ২০২৪-এর শিরোপা জেতেন।  মিস ইউনিভার্স সংগঠন "মিস মাগালি কর্তৃক সাম্প্রতিক সময়ে দেওয়া কিছু প্রকাশ্য মন্তব্যের গভীর পর্যালোচনার" পর মাগালি বেনেজামের মিস ইউনিভার্স আর্জেন্টিনার শিরোপা বাতিল করে। সংগঠনটি জানায়, এই সিদ্ধান্ত তাদের মূল নীতিগুলোর ভিত্তিতে নেওয়া হয়েছে, যা বৈচিত্র্য উদযাপন, অন্তর্ভুক্তি প্রচার এবং সকল ব্যক্তির প্রতি সম্মান প্রদর্শনের উপর জোর দেয়। মিস ইউনিভার্স সংগঠন জানিয়েছে, এই পদক্ষেপ সংগঠনের স্বচ্ছতা রক্ষা এবং বিশ্বব্যাপী নারীদের জন্য প্রদত্ত সুযোগগুলো নিশ্চিত করার জন্য নেওয়া হয়েছে।   তথ্যসূত্র  বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:আর্জেন্টিনীয় সুন্দরী প্রতিযোগিতার বিজয়ী বিষয়শ্রেণী:মিস ইউনিভার্স ২০২৪-এর প্রতিযোগী
দেশি মলা (বৈজ্ঞানিক নাম:Amblypharyngodon microlepis) () হচ্ছে Cyprinidae পরিবারের Amblypharyngodon গণের একটি স্বাদুপানির মাছ।  বর্ণনা এই প্রজাতির মাছের দেহ লম্বা ও চাপা প্রকৃতির। উদর গোলাকার। মুখ স্বাভাবিক, কিছুটা উর্ধাভিমুখী। এর লেজ দুইবিভক্ত।  বিস্তৃতি বাংলাদেশের স্থির বা স্রোতযুক্ত উভয় পানিতে পাওয়া যায়। এছাড়া ভারত, মালয়েশিয়া, মায়ানমার, নেপাল, পাকিস্তানের স্বাদুপানিতে পাওয়া যায়।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।   আরও দেখুন   বাংলাদেশের মাছের তালিকা  বাংলাদেশের স্বাদুপানির মাছের তালিকা  বাংলাদেশের সংরক্ষিত মাছের তালিকা  তথ্যসূত্র Talwar, P.K. and A.G. Jhingran (1991) Inland fishes of India and adjacent countries. vol 1., A.A. Balkema, Rotterdam. 541 p.  Menon, A.G.K. (1999) Check list - fresh water fishes of India., Rec. Zool. Surv. India, Misc. Publ., Occas. Pap. No. 175, 366 p.  বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:নেপালের মাছ বিষয়শ্রেণী:মিয়ানমারের মাছ বিষয়শ্রেণী:পাকিস্তানের মাছ বিষয়শ্রেণী:স্বাদু পানির মাছ বিষয়শ্রেণী:মালয়েশিয়ার মাছ বিষয়শ্রেণী:১৮৫৪-এ বর্ণিত মাছ
আল-ওয়াফা আলাল মুস্তফা () ইবনে আল জাওজি রচিত নবী মুহাম্মদের জীবনীর উপর একটি বই।نيل وفرات: الوفاء بأحوال المصطفى.  নবীর জীবনী ও মুহাম্মদের গুণাবলী পরীক্ষা এবং তার কাজ ও জীবনী উপস্থাপন করে। মুহাম্মদ এবং আদমের জন্ম থেকে পুনরুত্থানের দিন পর্যন্ত এর সাথে সম্পর্কিত সমস্ত কিছু বইটিতে বর্ণনা রয়েছে। তিনি তার বর্ণনায় রাসূলের উৎস, মিশন, দেশান্তর এবং যুদ্ধের মতো কাজ আলোকপাত করেছেন এবং রাসূলের তপস্বী, শিষ্টাচার, উপাসনার মত নৈতিক গুণাবলীর উল্লেখ করেছেন।جملون: الوفاء بأحوال المصطفى.    বিষয়বস্তু  এটি তাঁর জীবনের প্রতিটি দিককে আলোকপাত করে, যা পাঠকদের জন্য একটি পূর্ণাঙ্গ সীরাত গ্রন্থ হিসেবে বিবেচিত। গ্রন্থটি দুই খণ্ডে বিভক্ত এবং মোট ১১৩৯ পৃষ্ঠার সমন্বয়ে গঠিত। এটি ১৯৭৬ সালে প্রকাশিত হয় এবং পরবর্তীতে বিভিন্ন প্রকাশনা সংস্থা থেকে পুনঃপ্রকাশিত হয়েছে। বইটি পরবর্তীতে আন নূর বুক, মাকতাবে ইসলামিয়া সহ নানা অনলাইনে বিভিন্ন ওয়েবসাইটে পিডিএফ ফরম্যাটে উপলব্ধ রয়েছে।   আরো দেখুন    রেওদাতুল আনওয়ারু ফি সিরাতুন্নাবিউল মুখতারি  আল-দুরার ফী আখতাসার আল-মাগাজি ওয়াল-সির  ইকমালু তাহযিবুল কামাল ফি আসমাউল রিজাল   তথ্যসূত্র    বহিঃসংযোগ    আর্কাইভ.কম ওয়েবসাইটে আল-ওয়াফা আলাল মুস্তফা  বিষয়শ্রেণী:ইতিহাস বই বিষয়শ্রেণী:আরবি ভাষায় মুহাম্মাদের জীবনীগ্রন্থ বিষয়শ্রেণী:ইবনে জাওজির বই বিষয়শ্রেণী:১৯৭৬-এর অ-কল্পকাহিনী বই বিষয়শ্রেণী:মুহাম্মাদের বৈশিষ্ট্যবিদ্যার উপর বই
বিজিএমইএ ভবন বাংলাদেশের রাজধানী ঢাকার হাতিরঝিলে অবস্থিত  ১৬ তলা বিশিষ্ট ভবন ছিল। ১৯৯৮ সালে তৎকালীন প্রধানমন্ত্রী শেখ হাসিনা এর ভিত্তি স্থাপন করেন। ২০০৬ সালে উদ্বোধনী অনুষ্ঠানের মাধ্যমে তৎকালিন প্রধানমন্ত্রী খালেদা জিয়া এর উদ্বোধন করেন। এটি বাংলাদেশ পোশাক প্রস্তুতকারক ও রপ্তানিকারক সমিতির পুরোনো সদর দপ্তর হিসেবে পরিচিত।  বিবরণ বাংলাদেশে তৈরি পোশাক শিল্পের জন্য দক্ষ কর্মী গড়ে তুলতে বিজিএমইএ প্রতিষ্ঠিত হয়। এ ভবন থেকে সংঠগনের সকর কার্যক্রম পরিচালিত হতো। ১৬ তলা বিশিষ্ট ভবনে দুটি বেসমেন্ট ছিলো। চারটি তলা  বিজিএমইএর দাফতরিক কাজে ব্যবহার হতো। বাকি তলাগুলোতে দুটি ব্যাংকসহ বেশ কিছু প্রতিষ্ঠানের কাছে বিক্রি হলেও আইনি জটিলতায় তাদের মালিকানা বুঝিয়ে দেয়া হয়নি। ভবনটি শীর্ষ  দুই তলায়  বিলাসবহুল অ্যাপারেল ক্লাব,  সদস্যদের ব্যবহারের জন্য সুইমিংপুল, ব্যায়ামাগার, রেস্তোরাঁ, সভাকক্ষ  এবং বৃহৎ আকারে মিলনায়তন ছিলো। ১৯৯৯ সালে বিজিএমইএ ইউনিভার্সিটি অব ফ্যাশন অ্যান্ড টেকনোলজি নামে একটি বিশ্ববিদ্যালয় প্রতিষ্ঠা করে। যা ২০০১ সালে জাতীয় বিশ্ববিদ্যালয়ে অধিভুক্ত হয়।  ভাঙ্গার নির্দেশ ২০১০ সালে বাংলাদেশের একটি দৈনিকে সংবাদপত্রে বিজিএমই ভবন অবৈধ শিরোনামে সংবাদ প্রকাশ হয়। প্রতিবেদনটি আদালতের নজরে আসে এবং  বিজিএমইএ ভবনটি অবৈধভাবে খালের ভূমি দখল করে নির্মিত হয়েছে উল্লেখ করে  ৩ এপ্রিল ২০১১ তারিখে  বাংলাদেশের উচ্চ আদালতের বিচারপতি এএইচএম শামসুদ্দিন চৌধুরীর নেতৃত্বে বিচারপতিদের বেঞ্চ ভবনটি সংগঠনটির নিজস্ব অর্থায়নে ভবন ভাঙ্গার নির্দেশ দেয়। আদালতের রায়ে বলা হয়, ‘দৃষ্টিনন্দন হাতিরঝিল প্রকল্পে বিজিএমইএ ভবন ক্যান্সারের মতো এবং যদি ভবনটি অবিলম্বে  সরানো না হয় তবে এটি হাতিরঝিল নয়, পুরো ঢাকা শহরের ক্ষতি করবে’ । বিজিএমইর পক্ষ থেকে বাংলাদেশের সুপ্রীম কোর্টে আপীল আবেদন করা হলে ৮ নভেম্বর ২০১৬ তারিখে তৎকালিন  প্রধান বিচারপতি সুরেন্দ্র কুমার সিনহা নেতৃত্বাধীন   বাংলাদেশের সুপ্রীম কোর্টের আপীল বিভাগের চার সদস্যের বেঞ্চ  উচ্চ আদালতের রায় ঠিক রেখে ভাঙ্গার জন্যে ৯০ দিনের সময় বেঁধে দেয়। ২ এপ্রিল ২০১৮ তারিখে বিজিএমইএ মুচলেকা দিয়ে পুনরায় আদালতের কাছ থেকে এক বছরের জন্যে সময় পায়।  ১২ এপ্রিল ২০১৯ তারিখে বেঁধে দেয়া সময়ের মেয়াদ শেষ হয় এবং ১৬ এপ্রিল ২০১৯ তারিখে রাজউক ভবনটি সীলগালা করে।   স্থানান্তর পুরোনো ভবন সিলগালার হয়ে যাওয়ায় ঢকার উত্তরায় দুটি উঁচু ভবনে বিজিএমইএর নতুন সদর দফতর স্থানান্তর হয়। এ দুটি ভবনের ভেতেরর পরিমাণ ৪ লাখ ৬৪ হাজার বর্গফুট। এ মধ্যে ৩ লাখ বর্গফুট দাফতরি কাজে ব্যবহার করবে বিজিএমইএ।  এতে প্রদর্শনী কেন্দ্র ছাড়াও ৭৫০ ধারণক্ষমতা সম্পন্ন  মিলনায়তন, দুটি সেমিনার কক্ষ এবং সংগঠনের সদস্যদের জন্য সুইমিংপুল রয়েছে।   তথ্যসূত্র  বিষয়শ্রেণী:ঢাকার ভবন ও স্থাপনা বিষয়শ্রেণী:২০০৬-এ বাংলাদেশে প্রতিষ্ঠিত বিষয়শ্রেণী:বাংলাদেশের সাবেক ভবন ও স্থাপনা বিষয়শ্রেণী:বাংলাদেশের বৈদেশিক বাণিজ্য বিষয়শ্রেণী:২০০৬-এ বাংলাদেশ
১৯৪৮ সাল ছিল অধিবর্ষ এবং এই বছরের প্রথম দিনটি ছিল বৃহস্পতিবার।   ঘটনাবলী  জানুয়ারি   ৩০ জানুয়ারি - মোহনদাস করমচাঁদ গান্ধী নাথুরাম গডসে নামক এক যুবকের (আততায়ীর) গুলিতে নিহত হন।   ফেব্রুয়ারি   ২৩ ফেব্রুয়ারি - পাকিস্তান গণপরিষদে ইংরেজি ও উর্দুর পাশাপাশি সদস্যদের বাংলায় বক্তৃতা প্রদান এবং সরকারি কাজে বাংলা ভাষা ব্যবহারের জন্য একটি সংশোধনী প্রস্তাব উত্থাপন করেন গণপরিষদ সদস্য ধীরেন্দ্রনাথ দত্ত।   মার্চ    ২ মার্চ রাষ্ট্রভাষা সংগ্রাম পরিষদ গঠিত হয়। ১৯ মার্চ গভর্নর জেনারেল মোহাম্মদ আলী জিন্নাহ ঢাকায় আসেন।  ২৪ মার্চ ঢাকা বিশ্ববিদ্যালয়ে সমাবর্তন বক্তৃব্যের সময় বলেন,'উর্দু এবং একমাত্র উর্দুই হবে পাকিস্তানের রাষ্ট্র ভাষা।   এপ্রিল   মে    ৩০ মে যুক্তফ্রন্ট মন্ত্রীসভার অবসান ঘটে।   জুন   জুলাই   আগস্ট   সেপ্টেম্বর   ১১ সেপ্টেম্বর - নিজামের হায়দরাবাদ রাজ্যের দখল নেয় ভারত সরকার।  অক্টোবর   নভেম্বর   ডিসেম্বর   ১০ ডিসেম্বর - মানবাধিকার সনদ গৃহীত হয়।   অজানা/অমীমাংসিত তারিখের ঘটনাবলী    জন্ম   জানুয়ারি  120px|thumbnail|right|ইচিরু মিজুকি  ২ জানুয়ারি  মেরি আর্চার, ব্রিটিশ বিজ্ঞানী।  জুডিথ মিলার, মার্কিন সাংবাদিক।  জয়েস ওয়াডলার, মার্কিন জীবনী বা স্মৃতিকথা লেখক।  ডেবোরা ওয়াটলিং, ব্রিটিশ অভিনেত্রী।  ৫ জানুয়ারি  ওয়ালি ফোরম্যান, অস্ট্রেলীয় মিডিয়া আইকন।  টেড ল্যাঙ্গে, মার্কিন অভিনেতা ও পরিচালক।  ৭ জানুয়ারি  কেন্নি লগ্গিনস, মার্কিন রক গায়ক।  ইচিরু মিজুকি, জাপানি কণ্ঠাভিনেতা।  ১০ জানুয়ারি   ডোনাল্ড ফাগেন, মার্কিন রক কিবোর্ডবাদক।  তেরেসা গ্রাভেস, আমেরিকান কৌতুকাভিনেত্রী।  মিস্চা মায়স্ক্য়, লাটভিয়ান বাদ্যযন্ত্রবাদক।  উইলিয়াম স্যানডারসন, মার্কিন কৌতুকাভিনেতা।   এপ্রিল   ২ এপ্রিল - মোহাম্মদ নাসিম, বাংলাদেশের সাবেক স্বরাষ্ট্র ও স্বাস্থ্যমন্ত্রী। (মৃ. ২০২০)  ২৯ এপ্রিল - আইনুন নিশাত, বাংলাদেশি ইমেরিটাস অধ্যাপক, পানি সম্পদ ও জলবায়ু পরিবর্তন বিশেষজ্ঞ।   জুন   ১ জুন - মদন তামাং, ভারতীয় নেপালি রাজনীতিবিদ। (গুপ্তহত্যা ২০১০)   জুলাই   ১ জুলাই - ডলি আনোয়ার, বাংলাদেশি চলচ্চিত্র অভিনেত্রী।   সেপ্টেম্বর   ২০ সেপ্টেম্বর - মহেশ ভাট, ভারতীয় চলচ্চিত্র পরিচালক, প্রযোজক ও চিত্রনাট্যকার।   নভেম্বর   ১৩ নভেম্বর - হুমায়ূন আহমেদ, বিংশ শতাব্দীর অন্যতম জনপ্রিয় বাঙালি কথাসাহিত্যিক।   ডিসেম্বর   ৩১ ডিসেম্বর - হাবীবুল্লাহ সিরাজী, বাংলাদেশি কবি ও লেখক, বাংলা একাডেমির মহাপরিচালক।   মৃত্যু   ৩০ জানুয়ারি - মোহনদাস করমচাঁদ গান্ধী, ভারতের স্বাধীনতা আন্দোলনের অগ্রগামী ব্যক্তিদের একজন এবং সত্যাগ্রহ আন্দোলনের প্রতিষ্ঠাতা। (জ. ১৮৬৯)  ১১ সেপ্টেম্বর - মুহাম্মদ আলী জিন্নাহ, পাকিস্তানের প্রতিষ্ঠাতা ও ভারতের স্বাধীনতা সংগ্রামের প্রধান মুসলিম নেতা। (জ. ১৮৭৬)  ৭ জুন - লুই ল্যুমিয়ের, ফরাসি চলচ্চিত্র নির্মাতা ও চলচ্চিত্রের অগ্রদূত। (জ. ১৮৬৪)  নোবেল পুরস্কার  পদার্থবিদ্যা - প্যাট্রিক ব্ল্যাকেট  রসায়নবিদ্যা - আর্নে টিসেলিয়ুস  চিকিৎসা - পাউল হারম্যান ম্যুলার  সাহিত্য - টি এস এলিয়ট  শান্তি - পুরস্কার দেওয়া হয়নি  তথ্যসূত্র  বিষয়শ্রেণী:১৯৪৮
{{DISPLAYTITLE:গামা১ নর্মি}}  গামা১ নর্মি (ইংরেজি: Gamma1 Normae, γ1 Normae থেকে লাতিনকৃত) হল দক্ষিণ আকাশের নর্মা তারামণ্ডলে স্থিত একটি একক, হলুদ-সাদা বর্ণযুক্ত তারা। এটির আপাত মান ৪.৯৮ হওয়ায় এটি খালি চোখে অস্পষ্টভাবে দৃশ্যমান হয়। এটির বার্ষিক লম্বন দৃষ্টিভ্রম-জনিত স্থানান্তরণ পৃথিবী থেকে পরিমাপ করা হয়েছে মাত্র , যা থেকে বোঝায় যায় যে, সূর্যের থেকে এই তারাটির মোটামুটি দূরত্ব ১,৫০০ আলোকবর্ষ। এটি প্রায় ১৬ কিলোমিটার/সেকেন্ড ব্যাসার্ধীয় গতিবেগে সূর্যের নিকট সরে আসছে।  এটি এফ৯ আইএ নাক্ষত্রিক শ্রেণির একটি এফ-শ্রেণির অতিদানব তারা। এটির ভর সূর্যের ভর অপেক্ষা ৬.৬ গুণ বেশি এবং এটির ব্যাসার্ধ সূর্যের ব্যাসার্ধ অপেক্ষা প্রায় ১৬০ গুণ পরিবর্ধিত হয়। তারাটির পরিবর্ধিত আলোকমণ্ডল থেকে ৬,০৬৮ কেলভিন কার্যকরী তাপমাত্রায়  সূর্যের ঔজ্জ্বল্য অপেক্ষা ২,০৪০ গুণ ঔজ্জ্বল্য বিকিরিত হয়। এই তারাটির বয়স প্রায় ৫৩ মিলিয়ন বছর।  γ২ নর হল এটির নিকটবর্তী একটি তারা, যার আপাত মান সামান্য অধিকতর।  তথ্যসূত্র  বিষয়শ্রেণী:এফ-শ্রেণির অতিদানব বিষয়শ্রেণী:নর্মা (তারামণ্ডল) নর্মি, গামা১ বিষয়শ্রেণী:ডারচমাস্টারাং বস্তু ১৪৬১৪৩ ০৭৯৭৯০ ৬০৫৮
ভিএনজি কর্পোরেশন (), যা তার পূর্বের মার্কা নাম, ভিনাগেম (ভিএনজি) দ্বারাও স্বীকৃত, ২০০৪ সালে প্রতিষ্ঠিত একটি ভিয়েতনামি প্রযুক্তি কোম্পানি। এটি ডিজিটাল কন্টেন্ট, অনলাইন বিনোদন, সোশ্যাল নেটওয়ার্কিং এবং ই-কমার্সে বিশেষজ্ঞ।  এর দৃষ্টি চারটি প্রধান ব্যবসার উপর, যার মধ্যে রয়েছে অনলাইন গেম, প্ল্যাটফর্ম, ডিজিটাল পেমেন্ট এবং ক্লাউড পরিষেবা। ভিএনজি জালো, জালোপ্লে, জিং এমপি৩, এবং ১২৩ফিম এর মতো পণ্যের বিকাশের জন্য দায়ী।  আশিয়ান পোস্ট অনুসারে, কোম্পানিটি "ভিয়েতনামের প্রথম ইউনিকর্ন স্টার্ট-আপ"।    তথ্যসূত্র    বহিঃসংযোগ      বিষয়শ্রেণী:২০০৪-এ প্রতিষ্ঠিত প্রযুক্তি কোম্পানি বিষয়শ্রেণী:ভিয়েতনামের ভিডিও গেম কোম্পানি বিষয়শ্রেণী:২০০৪-এ প্রতিষ্ঠিত ভিয়েতনামি কোম্পানি বিষয়শ্রেণী:হো চি মিন সিটি ভিত্তিক কোম্পানি বিষয়শ্রেণী:ভিয়েতনামি মার্কা বিষয়শ্রেণী:ভিয়েতনামের অনলাইন কোম্পানি